পণের দাবিতে নজিরবিহীন ব্ল্যাকমেল স্ত্রীকে। স্বামী-স্ত্রীর ঘনিষ্ঠ মুহূর্তের ছবি সোশ্যাল মিডিয়ার আপলোডের হুমকি দেওয়ার অভিযোগ উঠল স্বামীর বিরুদ্ধে। কসবা থানায় অভিযোগ জানালেও পুলিস কোনও ব্যবস্থা নেয়নি বলে অভিযোগ।
 ওয়েব ডেস্ক : পণের দাবিতে নজিরবিহীন ব্ল্যাকমেল স্ত্রীকে। স্বামী-স্ত্রীর ঘনিষ্ঠ মুহূর্তের ছবি সোশ্যাল মিডিয়ার আপলোডের হুমকি দেওয়ার অভিযোগ উঠল স্বামীর বিরুদ্ধে। কসবা থানায় অভিযোগ জানালেও পুলিস কোনও ব্যবস্থা নেয়নি বলে অভিযোগ। সঞ্জয় চৌবে। পেশায় সফটঅয়্যার ইঞ্জিনিয়ার। পুণেতে কর্মরত। কিছুদিনের মধ্যেই চাকরি সূত্রে বিদেশে পাড়ি দেওয়ার কথা। কিন্তু তার আগেই জড়িয়ে পড়লেন নজিরবিহীন এক অভিযোগে। স্ত্রীকে ব্ল্যাকমেলিংয়ের অভিযোগ উঠল তাঁর বিরুদ্ধে। বিয়ের পর থেকেই সঞ্জয় তাঁর স্ত্রীকে অত্যাচার করতেন বলে অভিযোগ। নানারকম দাবিদাওয়াও করতেন তিনি। শেষ পর্যন্ত একটি বলে অভিযোগ। পণ না পেলে স্বামী স্ত্রীর ঘনিষ্ঠ মুহূর্তের ছবি স্যোশাল মিডিয়ায় আপলোড করে দেওয়ার হুমকি। ব্ল্যাকমেলিং। ভয়াবহ এই নির্যাতনের শিকার হয়েছেন কসবার এক মহিলা। পেশায় সফট ওয়্যার ইঞ্জিনিয়ার স্বামী পুণেতে কর্মরত। বিয়ের পর থেকেই সে নানা রকম দাবি দাওয়া করত বলে অভিযোগ।  শেষ পর্যন্ত একটি SUV গাড়ি দাবি করে সে। সেই গাড়ি দিতে পারেননি শ্বশুর। অভিযোগ তাঁর পরেই স্ত্রীকে ব্ল্যাকমেল শুরু করে সে। নিজের মোবাইলে তুলে রাখা কিছু ঘনিষ্ঠ ছবি আপলোড করার  হুমকি দিতে থাকে। তবে এখানেই অভিযোগের শুরু নয়। মহিলার দাবি, বিয়ের পর থেকেই অত্যাচারের মুখে পড়েন তিনি। স্বামীর বিকৃত যৌনতার শিকার হন। গোটা ঘটনা জানিয়ে কসবা থানায় অভিযোগ জানান মহিলা। দশদিন কেটে গেলেও পুলিস কোনও ব্যবস্থা নেয়নি বলে অভিযোগ। অভিযুক্ত স্বামীকে গ্রেফতার করা তো দূর অস্ত্, তাঁর মোবাইলটিও বাজেয়াপ্ত করতে এখনও কোনও পদক্ষেপ করেনি পুলিস। বিকৃত যৌনতার অভিযোগটিতেও পুলিস কোনও মামলা দায়ের করেনি বলে তাঁর অভিযোগ।